**Ministru kabineta noteikumu projekta** **“****Iesniegumu par muitas nodokļa atcelšanu un kvotu piemērošanu, kā arī noraidījumu sagatavošanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Muitas likuma 6.panta 8.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd kārtību, kādā iesniedz iesniegumus par muitas nodokļa atcelšanu un kvotu piemērošanu, kā arī sagatavo noraidījumus attiecībā uz citu Eiropas Savienības dalībvalstu iesniegtajiem iesniegumiem par muitas nodokļa atcelšanu un kvotu piemērošanu nosaka Muitas likuma 6.panta astotais punkts un Ministru kabineta 2008.gada 29.septembra noteikumi Nr.810 “Kārtība, kādā iesniedz iesniegumus par muitas nodokļa atcelšanu un kvotu piemērošanu, kā arī sagatavo noraidījumus attiecībā uz citu Eiropas Savienības dalībvalstu iesniegtajiem iesniegumiem par muitas nodokļa atcelšanu un kvotu piemērošanu” (turpmāk – MK noteikumi Nr.810).Saskaņā ar Ministru kabineta 2014.gada 30.septembra sēdes protokola Nr.51 59.§ “Informatīvais ziņojums “Par Satiksmes ministrijas izvirzītajiem priekšlikumiem Krievijas ekonomisko sankciju negatīvo seku mazināšanai tranzīta un loģistikas jomā””, Ministru kabineta 2014.gada 30.septembra sēdes protokola Nr.51 62.§ “Noteikumu projekts "Muitas procedūras-tranzīts-piemērošanas kārtība" 2.punktu, Ministru kabineta 2016.gada 5.janvāra sēdes protokola Nr.1 7.§ “Par Ministru kabineta 2014.gada 30.septembra sēdes protokollēmuma (prot. Nr.51 59.§) “Informatīvais ziņojums “Par Satiksmes ministrijas izvirzītajiem priekšlikumiem Krievijas ekonomisko sankciju negatīvo seku mazināšanai tranzīta un loģistikas jomā””” 2.punktā noteikto, kā arī saskaņā ar Eiropas Parlamenta un Padomes 2013.gada 9.oktobra regulu Nr.952/2013 (ES), ar ko izveido Savienības Muitas kodeksu tika sagatavots jauns Muitas likums. Saskaņā ar Muitas likuma, kurš stājās spēkā 2016.gada 5.jūlijā, pārejas noteikumu 2.punkta 13.apakšpunktā noteikto ir nepieciešams izdot jaunus Ministru kabineta noteikumus, kuri noteiktu kārtību, kādā iesniedz iesniegumus par muitas nodokļa atcelšanu un kvotu piemērošanu, kā arī sagatavo noraidījumus attiecībā uz citu Eiropas Savienības dalībvalstu iesniegtajiem iesniegumiem par muitas nodokļa atcelšanu un kvotu piemērošanu.Ministru kabineta noteikumu projekts “Iesniegumu par muitas nodokļa atcelšanu un kvotu piemērošanu, kā arī noraidījumu sagatavošanas kārtība” (turpmāk - noteikumu projekts) ir pārizdots MK noteikumu Nr.810 redakcijā. Būtiskākās atšķirības ir:1. Precizēts noteikumu projekta nosaukums atbilstoši Ministru kabineta 2009.gada 3.februāra noteikumu Nr.108 ‘Normatīvo aktu projektu sagatavošanas noteikumi” prasībām.
2. Precizēti noteikumu projekta 2.punkta 2.1. un 2.2. apakšpunkti, novēršot subjektīvi vērtējamu apzīmējumu lietošanu.
3. Noteikumu projekts papildināts ar jaunu 12.punktu, kura pirmais apakšpunkts nosaka, ka Finanšu ministrija var pieprasīt papildu informāciju, kas nepieciešama Eiropas Komisijas Ekonomikas un tarifu jautājumu darba grupai, lai varētu veikt vērtējumu un tālāk pieņemt lēmumu par attiecīgo pieteikumu. Savukārt otrais apakšpunkts nosaka, ka Finanšu ministrija komersantu informē par attiecīgo Eiropas Komisijas Ekonomikas un tarifu jautājumu darba grupas viedokli vai pieņemto lēmumu.

Komisijas 2011.gada paziņojums par autonomo tarifu atcelšanu un kvotām (2011/C363/02) ir atrodams Finanšu ministrijas tīmekļa vietnē http://www.fm.gov.lv/lv/sadalas/muitas\_politika/muitas\_nodoklu\_atcelsana\_un\_kvotu\_piemerosana/ |
| 3. | Projekta izstrādē iesaistītās institūcijas | Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta mērķgrupa ir komersanti, kuri veic ražošanu un nepieciešamās izejvielas, nepabeigtas preces vai to izejvielas ieved no trešajām valstīm un muitas nodokļa apmērs par tām sasniedz 15 000 euro gadā. Kā arī komersanti, kuri ražo līdzvērtīgu vai aizvietojamu preci, par kuru kāda cita Eiropas Savienības dalībvalsts ir iesniegusi iesniegumu atļaujai ievest to no trešajām valstīm, nepiemērojot muitas nodokli. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts veicinās rūpnieciskās ražošanas attīstību, sekmējot Latvijas ražotāju konkurētspēju ar trešo valstu ražotājiem.Noteikumu projekts nerada papildu administratīvo slogu. |
| 3. | Administratīvo izmaksu monetārs novērtējums  | Noteikumu projekts šo jomu neskar. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Finanšu ministrija |
| 3. | Cita informācija | Saskaņā ar Ministru kabineta 2014.gada 30.septembra sēdes protokola Nr.51 59.§ “Informatīvais ziņojums “Par Satiksmes ministrijas izvirzītajiem priekšlikumiem Krievijas ekonomisko sankciju negatīvo seku mazināšanai tranzīta un loģistikas jomā, 62.§ “Noteikumu projekts "Muitas procedūras-tranzīts-piemērošanas kārtība" 2.punktu, Ministru kabineta 2016.gada 5.janvāra sēdes protokola Nr.1 7.§ “Par Ministru kabineta 2014.gada 30.septembra sēdes protokollēmuma (prot. Nr.51 59.§) “Informatīvais ziņojums “Par Satiksmes ministrijas izvirzītajiem priekšlikumiem Krievijas ekonomisko sankciju negatīvo seku mazināšanai tranzīta un loģistikas jomā””” 2.punktā noteikto, kā arī saskaņā ar Eiropas Parlamenta un Padomes 2013.gada 9.oktobra regulu Nr.952/2013 (ES), ar ko izveido Savienības Muitas kodeksu tika sagatavots jauns Muitas likums.Līdz ar Muitas likuma spēkā stāšanos zaudē spēku 2004.gada Muitas likums un uz tā pamata izdotie MK noteikumi Nr.810. Līdz ar to jāizstrādā noteikumu projekts atbilstoši Muitas likumā noteiktajam pilnvarojumam. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2011.gada paziņojums par autonomo tarifu atcelšanu un kvotām (2011/C 363/02) |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2011.gada paziņojums par autonomo tarifu atcelšanu un kvotām (2011/C 363/02)  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas paziņojuma 3.daļas 3.5.punkta otrā atkāpe | Noteikumu projekta 2.punkts un 3.punkts | Tiek ieviests pilnībā | Nacionālais tiesību akts neparedz stingrākas prasības  |
| Komisijas paziņojuma 4.daļas 4.1.punkta 4.1.4.apakšpunkts | Noteikumu projekta 4.punkts | Tiek ieviests pilnībā | Nacionālais tiesību akts neparedz stingrākas prasības  |
| Komisijas paziņojuma I pielikums | Noteikumu projekta 1.pielikums | Tiek ieviests daļēji | Noteikumu projekta 1.pielikumā komersantiem netiek pieprasīts sniegt informāciju, ko iestāde atbilstoši Valsts pārvaldes iekārtas likuma 10.panta astotajai daļai var iegūt pati. |
| Komisijas paziņojuma II pielikums | Noteikumu projekta 2.pielikums | Tiek ieviests pilnībā | Nacionālais tiesību akts neparedz stingrākas prasības |
| Komisijas paziņojuma III pielikums | Noteikumu projekta 6.punkts un 3.pielikums | Tiek ieviests daļēji | Nacionālais tiesību akts neparedz stingrākas prasības.Noteikumu projekta 3.pielikumā komersantiem netiek pieprasīts sniegt informāciju, ko iestāde atbilstoši Valsts pārvaldes iekārtas likuma 10.panta astotajai daļai var iegūt pati. |
| Komisijas paziņojuma IV pielikums | Noteikumu projekta 4.pielikums | Tiek ieviests daļēji | Noteikumu projekta 4.pielikumā komersantiem netiek pieprasīts sniegt informāciju attiecībā uz preču (t.sk. līdzvērtīgu vai aizvietotājizstrādājumu) ražotājiem Turcijā, jo no Komisijas paziņojuma 2.8 punkta “Muitas Savienība ar Turciju” trešās atkāpes izriet, ka tarifu kvotas, kuras pamatotas ar Turcijas pieprasījumiem, piemēros tikai Turcijā. |
| Komisijas paziņojuma V pielikums | Noteikumu projekta 7.punkts un 11.punkts  | Tiek ieviests pilnībā | Nacionālais tiesību akts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav attiecināms |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1.apakšpunktā noteiktajam | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta uzsākšanu ir ievietota Finanšu ministrijas mājas lapā. |
| 2. | Sabiedrības līdzdalība projekta izstrādē | Projekts nosūtīts saskaņošanai Latvijas Tirdzniecības un rūpniecības kamerai, Latvijas Darba devēju konfederācijai, Latvijas Mašīnbūves un metālapstrādes rūpniecības asociācijai, Latvijas Elektronikas un elektronikas rūpniecības asociācijai un Latvijas Ķīmijas un farmācijas uzņēmēju asociācijai. |
| 3. | Sabiedrības līdzdalības rezultāti | Priekšlikumi vai iebildumi netika saņemti. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Izmaiņas nav paredzētas. |
| 3. | Cita informācija | Nav |

*Anotācijas III sadaļa – projekts šo jomu neskar.*

Finanšu ministre D.Reizniece-Ozola

S.Kraņevska

67095527, Sanita.Kranevska@fm.gov.lv